Broadwell

**Broadwell** on 5. põlvkonna Intel Core protsessori mikroarhitektuuri koodnimi. See on Haswelli mikroarhitektuuri järeltulija, mis kasutab uuemat, 14&nbsp;nm tootmistehnoloogiat. Inteli mikroarhitektuuride ''tick-tock''-mudeli järgi on Broadwell *tick*. Broadwelli mikroprotsessorid kasutavad Inteli 9. seeria kiibistikku.

Erinevalt eelmistest Inteli põlvkonnavahetustest ei vahetata Broadwelliga välja eelmise põlvkonna väiksema jõudlusega lauaarvuti protsessoreid.

Esimesed Broadwelliga sülearvutid pidid tulema müügile 2014. aasta oktoobris, kuid see tähtaeg lükkus 2015. aastasse.

Intelil on plaanitud välja anda mitu versiooni Broadwelli arhitektuuril põhinevaid protsessoreid, mis kõik sobivad oma eriomadustega kindlaks otstarbeks ja kindlatele seadmetele.

## Versioonid
### Core M (Broadwell-Y)
Core M on väikse võimsusega optimeeritud protsessor. See on esimene Inteli 14&nbsp;nm tehnoloogiat kasutav protsessor, mis jõuab avalikku kasutusse. Core M on mõeldud tahvelarvutitele ja mobiilsetele seadmetele. Intel on seadnud eesmärgiks luua protsessor, mida saab kasutada ventilaatorita seadmetel. Selliste seadmete alla kuuluvad 8–10&nbsp;mm, "10,1" ekraaniga, seadmed mille energia on 3–5 W. Oma uutes seadmetes, mis ühtlasi kasutavad ka ventilaatori vaba disaini, on kasutusele võtnud Core M protsessorid juba Lenovo, Dell ja ASUS.

Core M on tehtud süsteemikiibina (*system-on-a-chip*), mis võimaldab tal 25% väiksemat ülalpidamiskulu, 10% väiksemat sooritusele kuluvat pinget, mis säästab lisa 20% energiat, 10–15% jõudlust transistori kohta, väiksemaid mõõtmeid ja kaks korda väiksemat energialeket, mille tõttu vajab ta 10% väiksemat energiat.

Võrreldes Haswell Y ja U protsessoriga on Broadwell-Y oma pindalalt 25% väiksem. Haswelli protsessorite mõõtmed on 40x24x1,5&nbsp;mm, samas kui Broadwell-Y mõõtmed on 30x16,5x1,04&nbsp;mm. Seda võimaldavad Broadwell-Y protsessoril 14&nbsp;nm tehnoloogiast tulenev 0,63-kordne ümbermõõdistamine, 0,5&nbsp;mm viigu samm, 200um pakendi korpus ja 170um pooljuhi paksus.

Core M protsessorid kasutavad BGA pakendit ning seeria koosneb 3 mudelist: 5Y70, 5Y10a ja 5Y10. Kõigil on 2 tuuma, 4 MB L3-vahemälu, toetavad 1600&nbsp;MHz LPDDR3L- ja LDDR3-muutmälu ja on nõutava jahutusvõimsusega (TDP) 4,5 W. 5Y10a ja 5Y10 omavad stabiilset taktsagedust 800&nbsp;MHz (turboga kuni 2&nbsp;GHz) ning Intel HD Graphics 5300 graafikaprotsessorit taktsagedusega 100–800&nbsp;MHz. 5Y10 erineb seadistatava nõutava jahutusvõimsuse poolest, mida saab seadistada 4 W peale. 5Y70 Core M seeria lipulaevana omab baastaktsagedust 1,10&nbsp;GHz (turboga kuni 2,60&nbsp;GHz), Intel HD Graphics 5300 graafikaprotsessorit taktsagedusega 100–800&nbsp;MHz.

### Broadwell-U
2015. aastal andis Intel välja järgmise 14&nbsp;nm kasutava protsessori Broadwell-U. Broadwell-U seeria koosneb 17 kahetuumalisest protsessorist. Broadwell-U seeria protsessorid on suurema jõudluse ja väiksema energiatarbega kui tema Haswelli vasted ning on mõeldud kasutuseks suurema jõudlusega *notebook-*tüüpi sülearvutites. Kõik Broadwelli protsessorid kasutavad BGA pakendit.

Broadwell-U seeria protsessorite spetsifikatsioonid:

### Broadwell-H
H seeria Protsessorid jagunevad kahe- ja ühekiibisteks protsessoriteks. Ühekiibisel protsessoril on 2 tuuma 4 lõimega, kahekiibisel aga 4 tuuma 8 lõimega.

Kahekiibisel variandil on GT3 või GT2 graafikaprotsessor ja kuni 6 MB L3-vahemälu. Ta toetab kuni 32 GB DDR3L-muutmälu taktsagedusega 1600&nbsp;MHz. Tema nõutav jahutusvõimsus on 47 W, mis on timmitav 37 W-ni ning omab uut HM97-kiibistikku.

Ühekiibisel versioonil on PCH-LP kiibistik. Graafikaprotsessoriks on sellel GT3 standardspetsifikatsioonidega.

Broadwell-H on võimsama otsa protsessorid mõeldud lauaarvutitele, mille puhul energiatarve rolli ei mängi.

### Broadwell-K
Broadwell-K on LGA 1150 pesa kasutav neljatuumaline protsessor, mõeldud lauaarvutitele, mis kasutab GT3 graafikaprotsessorit ja 65 W jahutusvõimsust.

## Omadused
Intel Broadwell protsessorid on umbes 50% ja 30% efektiivsemad kui varasemad Haswelli seeria protsessorid. Põhilised Broadwelli omadused tulenevad 14&nbsp;nm tootmisprotsessist. Sellega kaasneb sülearvutite ja teiste Broadwelli protsessorit kasutavate seadmete pikem aku kestvus, suurem resolutsioon ja kompaktsem disain. Broadwelli protsessorid kasutavad ka suuremaid ja võimsamaid graafikaprotsessoreid, millega kaasneb arvutite ja nutiseadmete parem graafika.

### Uued omadused
* Intel Quick Sync Video riistvara videodekoodrile lisandub VP8-dekoodri tugi.
* Integreeritud graafikaprotsessor toetab Direct3D 11.2, OpenGL 4.3 ja OpenCL 2.0 .
* 14&nbsp;nm transistorid.
* Kasutab Intel HD 5500, Intel HD 6000 ja Iris HD 6100 graafikaprotsessoreid.

## Viited